### NN 29/2021 (24.3.2021.), Statutarna odluka o izmjenama i dopunama

POLITIČKE STRANKE

640

Na temelju članka 6. Ustava Republike Hrvatske (»Narodne novine«, broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01- ispravak, 76/10, 85/10 – pročišćeni tekst i 5/14 – Odluka Ustavnog suda Republike Hrvatske) i članka 10. Zakona o političkim strankama (»Narodne novine«, broj 76/93, 111/96, 164/98, 36/01 i 28/06) Sabor Željko Lacković – Nezavisne liste, na 3. sjednici održanoj 31. siječnja 2021. godine donosi

STATUTARNU ODLUKU

O IZMJENAMA I DOPUNAMA STATUTA

Članak 1.

U Statutu Željko Lacković – Nezavisne liste od 21. lipnja 2017. godine (»Narodne novine«, broj 112/2017), mijenja se naziv Statuta i glasi: »STATUT POLITIČKE STRANKE NEZAVISNI«.

Članak 2.

U članku 1. stavku 1. Statuta riječi: »Željko Lacković – Nezavisne liste« zamjenjuju se riječima: »Statutom političke stranke Nezavisni«.

Članak 3.

U članku 3. stavku 1. riječi: »Željko Lacković – Nezavisne liste« zamjenjuju se riječju: »Nezavisni«.

Članak 4.

U članku 4. stavku 1. riječi: »Željko Lacković – Nezavisne liste« zamjenjuju se riječima: »politička stranka Nezavisni«.

Članak 5.

Članak 5. mijenja se i glasi:

»(1) Naziv političke stranke je: Nezavisni.

(2) Sjedište je u Đurđevcu.

(3) O promjeni adrese sjedišta odlučuje Predsjedništvo.

(4) Stranku predstavlja i zastupa predsjednik političke stranke Nezavisni.

(5) Politička stranka Nezavisni ima pečat okruglog oblika, na kojem je u pravilnom rasporedu polukružno ispisano: – Nezavisni – Nezavisni.«.

Članak 6.

U članku 7. stavku 1. riječi: »Željko Lacković – Nezavisne liste« zamjenjuju se riječima: »Politička stranka Nezavisni«.

Članak 7.

U članku 8. stavku 1. riječi: »Željko Lacković – Nezavisne liste« zamjenjuju se riječima: »političke stranke Nezavisni«.

Članak 8.

U članku 12. stavak 7. mijenja se i glasi:

»(7) Sjednica Sabora saziva se najkasnije pet dana prije njezinog održavanja pisanim ili elektroničkim putem, a iz osobito opravdanih razloga može se sazvati i u kraćem roku.«

Iza stavka 9. dodaju se novi stavci 10. i 11. koji glase:

»(10) Sjednice Sabora zbog potrebe žurnog donošenja određene odluke ili u izvanrednim slučajevima kao što su pandemije, ugroze zdravlja većeg broja ljudi odnosno u drugim sličnim oblicima ugrožavanja života ljudi zbog fizičke nazočnosti ili u drugim slučajevima na temelju odluke Predsjedništva, mogu se održati elektroničkim putem.

(11) Ako se sjednica Sabora po odluci Predsjedništva održava elektroničkim putem, ista se može održati putem videokonferencije ili putem elektroničke pošte. U slučaju održavanja sjednice Sabora putem videokonferencije, članovi Sabora glasuju o predloženim točkama na poziv predsjedavajućeg dizanjem ruku, a ukoliko se sjednice Sabora održavaju putem elektroničke pošte, član Sabora glasuje putem obrasca za glasovanje, kojeg članovi Sabora dostavljaju Predsjedništvu mailom.«.

Članak 9.

Članak 13. mijenja se i glasi:

»(1) Sjednica Sabora može započeti ako je prisutno najmanje 50% članova Sabora. U slučaju da na sjednici nije prisutno 50% članova Sabora, nakon 30 minuta čekanja, sjednica Sabora može početi s radom i donositi pravovaljane odluke, ako je prisutno više od 30% ukupnog broja članova Sabora. Ako ni tada nije nazočan dovoljan broj članova Sabora, sjednica se odgađa.

(2) Odluke na sjednici Sabora donose se većinom glasova nazočnih članova Sabora, a ukoliko Sabor odlučuje elektroničkim putem, odluke se donose natpolovičnom većinom glasova članova koji su pristupili glasovanju, uz osiguran kvorum u skladu sa stavkom 1. ovog članka«.

Članak 10.

U članku 15. stavku 1. riječi: »Željko Lacković – Nezavisne liste« zamjenjuju se riječima: »političke stranke Nezavisni«.

Članak 11.

U članku 26. riječi: »Željko Lacković – Nezavisne liste« zamjenjuju se riječima: »Politička stranka Nezavisni«.

Članak 12.

(1) Središnja tijela političke stranke Nezavisni nastavljaju s radom do isteka mandata.

(2) Nova središnja tijela i članovi izabrat će se na prvim sljedećim redovnim izborima.

Članak 13.

(1) Opći akti političke stranke Nezavisni koji nisu u skladu sa Statutom uskladit će se u roku od 6 mjeseci.

(2) Do usklađenja akata iz stavka 1. ovog članka oni ostaju na snazi osim u dijelu u kojem su u suprotnosti sa Statutom.

Članak 14.

Ova Statutarna odluka o izmjenama i dopunama Statuta stupa na snagu danom donošenja, a objavit će se u »Narodnim novinama« i na službenoj internetskoj stranici Nezavisni.

NEZAVISNI

Predsjednik
 Željko Lacković, dipl. iur., v. r.